CELEX: 32011R0131
Language: hu
Date: 2011-02-14 00:00:00
Title: A Tanács 131/2011/EU rendelete ( 2011. február 14. ) az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK rendelet módosításáról

15.2.2011   
            
            
               HU
            
            
               Az Európai Unió Hivatalos Lapja
            
            
               L 41/1
            
         A TANÁCS 131/2011/EU RENDELETE
   (2011. február 14.)
   az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikke (1) bekezdésére,
   tekintettel az Irakról szóló 2003/495/KKBP közös álláspontot módosító 2011/100/KKBP tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság közös előterjesztésére,
   mivel:
   
               (1)
            
            
               Az ENSZ Biztonsági Tanácsa (ENSZ BT) 1483 (2003) határozatával összhangban az Irakkal fennálló gazdasági és pénzügyi kapcsolatok egyes korlátozásairól szóló, 2003. július 7-i 1210/2003/EK tanácsi rendelet (2) 2. cikke különleges rendelkezéseket foganatosít az Irakból származó kőolaj, kőolajtermékek és földgáz exportjából származó bevételeket illetően, továbbá az említett rendelet 10. cikke különleges rendelkezéseket tartalmaz bizonyos iraki eszközök bírósági eljárás alóli mentességéről. E különleges rendelkezések 2010. december 31-ig voltak hatályban.
            
         
               (2)
            
            
               Az ENSZ BT 1956 (2010) határozata úgy rendelkezett, hogy e különleges rendelkezéseket 2011. június 30-ig meg kell hosszabbítani, valamint hogy ezen időponttól kezdődően hatályukat vesztik. A 2011/100/KKBP tanácsi határozattal összhangban az 1210/2003/EK rendeletet ennek megfelelően módosítani kell.
            
         
               (3)
            
            
               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   Az 1210/2003/EK rendelet 18. cikkének (3) bekezdése helyébe a következő szöveg lép:
   
      „3.   A 2. és a 10. cikket 2011. június 30-ig kell alkalmazni.”
   
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. február 14-én.
      
         
            a Tanács részéről
         
         
            az elnök
         
         HOFFMANN R.
      
   
   
      (1)  A Hivatalos lap 9-ik oldalán található.
   
      (2)  HL L 169., 2003.7.8., 6. o.